Smulpaap: Jannie du Toit en Leon Gropp deel die verhoog | rooi rose Smulpaap: Jannie du Toit en Leon Gropp deel die verhoog | rooi rose
Jannie du Toit en Leon Gropp deel die verhoog in hul produksie, Smulpaap, by die Atterbury-teater in Pretoria op Maandag 8 April 2019 om 20h00.
Smulpaap: Jannie du Toit en Leon Gropp deel die verhoog inligting en foto verskaf.
Leon Gropp, voorheen lid van die instrumentale groep CH2, en Jannie du Toit, pionier van Afrikaanse musiek, bied op 8 April 2019 in die Atterburyteater ’n gesamentlike produksie aan wat hulle SMULPAAP noem. Hulle erken daarmee dat hulle lewensgenieters is – smulpape van musiek en taal.
Lees ook ons onderhoud met Leon Gropp
Hulle word op die verhoog bygestaan deur Jannie se gevestigde ensemble van Susan Mouton (tjello), Chanie Jonker (klavier) en Theuns Botha (tromme) asook Leon se gereelde pianis, Marcel Dednam. Die werk van woordkunstenaars en musikante soos N.P. van Wyk-Louw, Christa Steyn, Koos Doep, Lucas Maree en Jacques Brel sal te hore wees, maar die klem is op Leon en Jannie se eie materiaal – hoofsaaklik nuwe komposisies uit hulle penne en kitare: kos vir die fynproewer.
Bespreek kaartjies by iTickets
Kaartjies kos tussen R150 en R170